קרי ראסל

קרי לין ראסל (באנגלית: Keri Lynn Russell; נולדה ב-23 במרץ 1976) היא שחקנית אמריקאית. התפרסמה תחילה בדמותה של פליסיטי פורטר בסדרת הדרמה "פליסיטי" (1998–2002), עבורו זכתה בפרס גלובוס הזהב לשנת 1999. בהמשך, התפרסמה בתפקידה בתור אליזבת ג'נינגס  בסדרת הריגול "האמריקאים" (2013–2018), על תפקידה בה קיבלה שלוש מועמדויות לפרס אמי ושתי מועמדויות לפרס גלובוס הזהב.

בשנת 2017 קיבלה כוכב בשדרת הכוכבים של הוליווד.

ראשית חייה
ראסל נולדה בעיר הפרברית פאונטיין ואלי  בקליפורניה למשפחה נוצרית-מורמונית. היא בתם של סטפני סטיבנס, עקרת בית, ושל דייוויד ראסל, בכיר בחברת ניסאן מוטורס, ולה אח גדול, טוד, ואחות קטנה ממנה, ג'ולי. עקב עבודתו של אביה, הם עברו דירה לעיתים תכופות, ולכן גדלה בקופל  שבטקסס, במסה שבאריזונה ובהיילנדס ראנץ'  בקולורדו. בילדותה למדה בסטודיו לריקוד, מה שהקנה לה בסופו של דבר מקום בתוכנית הילדים "מועדון מיקי מאוס".

 קריירה 
הופעתה הראשונה של ראסל בטלוויזיה הייתה בתוכנית "מועדון מיקי מאוס" ששודרה בערוץ דיסני. היא השתתפה בתוכנית בשנים 1993-1991.

בשנת 1992 הופיעה בסרט "מותק, הילד התנפח". לאחר מכן הופיעה בתפקידי אורח במספר סדרות, בהם: "ילד פוגש עולם" ו"נשואים פלוס". בשנת 1994 הופיעה בווידאו קליפ של בון ג'ובי - "Always", וב-1997 שיחקה בשני פרקים בסדרת הפנטזיה "Roar".

בשנים 1998-2000 גילמה את דמותה של פליסיטי פורטר בסדרת הדרמה "פליסיטי" של The WB. על תפקיד זה זכתה בפרס גלובוס הזהב לשחקנית הטובה ביותר בסדרת דרמה בשנת 1999. לצד הופעתה בסדרה, שיחקה ראסל גם בסרטים "Eight Days a Week", "עיקול המוות" ו-"Mad About Mambo" שיצאו בהפצה מוגבלת רק בצפון אמריקה. בשנת 2002 שיחקה בסרט המלחמה "חיילים היינו", וגילמה בו את אשתו של אדם המשרת בצבא האמריקאי.

ב-2003, עם סיום הסדרה "פליסיטי", לקחה ראסל הפסקה ממשחק, ועברה לניו יורק למשך שנתיים. ב-2004 חזרה, וביצעה את הופעת הבכורה שלה במחזה אוף ברודוויי "Fat Pig" של ניל לביוט. את החזרה שלה למסך עשתה ב-2005 בסרט הטלוויזיה "הקסם בימים רגילים", בסרט הקולנוע "הצד הטוב של הכעס" ובסדרת הטלוויזיה "אל המערב הקסום".

בשנת 2006 הופיעה בסרט "משימה בלתי אפשרית 3" של יוצר "פליסיטי" ג'יי ג'יי אברהמס, ובקיץ 2006 נבחרה לדוברת מותג הקוסמטיקה "CoverGirl".

בשנת 2007 הופיעה בתפקיד אורח בשני פרקים בסדרה "סקראבס", וכן כיכבה בסרט "מלצרית", סרטה העצמאי של אדריאן שלי, ובו גילמה אישה בהיריון המתמחה באפיית עוגות פאי. הסרט ומשחקה בו זכו לביקורות חיוביות. בקיץ 2007 הופיעה ראסל ב-"The Keri Kronicles", תוכנית מציאות וקומדיית מצבים שצולמה בביתה שבמנהטן ועקבה אחר חייה. התוכנית הועלתה באתר MySpace והייתה תחת החסות של CoverGirl. ב-2007 הופיעה גם בסרט האימה "Butterfly: A Grimm Love Story" (שבגרמניה נקרא "Rohtenburg") בו גילמה את דמותה של קייט ארמסטרונג, סטודנטית הכותבת תזה על מקרה מזעזע של רצח קניבלי. לאחר מכן הופיעה בסרט הדרמה "ריקוד לאור ירח" ובמותחן "נערה בפארק".

בשנת 2008 כיכבה בסרט "סיפורים לפני השינה", ובשנת 2009 גילמה את וונדר וומן בסרט אנימציה המבוסס על הדמות.

בשנת 2010 הופיעה ראסל בסרט "אמצעים בלתי רגילים" של חטיבת הסרטים של CBS, בו גילמה את איילין קראולי, אם המנסה לנהל חיים נורמליים עבור ילדיה החולים בשעה שבעלה ג'ון (ברנדן פרייזר) ומדען שנוי במחלוקת (האריסון פורד) מנסים למצוא תרופה למחלת הילדים במהירות האפשרית.

בשנים 2013–2018 שיחקה בתפקיד ראשי בסדרת הדרמה והריגול "האמריקאים" של רשת FX, (עם מת'יו ריס, בן זוגה בסדרה ובהמשך גם במציאות) כשהיא מגלמת את אליזבת ג'נינגס , סוכנת קג"ב הפועלת בארצות הברית.

בשנת 2019 גילמה את אנה בחידוש של ברודוויי למחזה "שרוף את זה" (אנ') פרי עיטו של לנפורד וילסון (אנ').

ב-2023 שיחקה בסדרת הטלוויזיה בהפקת נטפליקס, "הדיפלומטית", בתפקיד הראשי של הדיפלומטית, קייט ויילר. על תפקידה קיבלה מועמדות לפרס גלובוס הזהב לשחקנית הטובה ביותר בסדרת דרמה ומועמדות לפרס אמי לבידור בפריים טיים לשחקנית ראשית בסדרת דרמה.

 חיים אישיים 
בשנת 1999, במהלך צילומי הסדרה "פליסיטי", ניהלה ראסל מערכת יחסים עם השחקן שלצידה סקוט ספידמן המגלם את בן. בשנת 2005 דווח כי ראסל החליטה להצטרף לכת הסיינטולוגיה, לאחר שעבדה בסרט "משימה בלתי אפשרית 3" עם טום קרוז, שהוא אחד מחברי הסיינטולוגיה הבולטים. נציגיה של ראסל איימו להגיש תביעה אזרחית נגד הכתב שדיווח על הפרשה לראשונה.

ב-2006 התארסה ראסל לשיין דירי, קבלן מברוקלין שהכירה באמצעות מכרים משותפים. בני הזוג נישאו בניו יורק ב-14 בפברואר 2007. יש להם שני ילדים משותפים, בן יליד 2007 ובת ילידת 2011. ראסל ודירי נפרדו בתחילת 2013 והתגרשו באמצע 2014.

החל משנת 2014 היא בזוגיות עם השחקן הוולשי מת'יו ריס, שכיכב לצידה בסדרה "האמריקאים". ב-2016 נולד בנם המשותף, והשלישי בסך הכול של ראסל. בראיונות שנערכו בשנת 2021 ראסל וריס התייחסו זה לזה כאל אישה ובעל.

פילמוגרפיה
קולנוע
+שנהסרטתפקידהערות1992מותק, הילד התנפחמנדי פארק1998עיקול המוות (אנ')אמהEight Days a Weekאריקה2000Mad About Mamboלוסי מקלפלין2002חיילים היינוברברה גייגהאן2005הצד הטוב של הכעסאמילי וולפמאייר2006Grimm Loveקייטימשימה בלתי אפשרית 3לינדזי פאריס2007ריקוד לאור ירחליילה נובאקThe Girl in the Parkסלסטהמלצריתג'נה האנטרסון2008סיפורים לפני השינהג'יל הסטינגס2009צלו של בילג'נטוונדר וומןדיאנה פרינס/וונדר וומןדיבוב2010אמצעים בלתי רגיליםאיילין קרוולי2012עזיםג'ודי2013למצוא את מר דארסיג'יין הייזDark Skiesלייסי בארט2014כוכב הקופים: השחראלי2016מדינת ג'ונס החופשיתסרינה נייט2019מלחמת הכוכבים - פרק 9: עלייתו של סקייווקרזורי בליס2021קרנייםג'וליה מאדוס2023חומר דובסרי

טלוויזיה
+שנהסדרהתפקידהערות1991–1993מועדון מיקי מאוסילדהעונות 4–61993ילד פוגש עולםג'סיקהפרק: "Grandma Was a Rolling Stone"1994Daddy's Girlsפיבי ווקר3 פרקים1995נשואים פלוסאפריל אדמספרק: "Radio Free Trumaine"1996The Babysitter's Seductionמישל וינסטוןסרט טלוויזיה של NBCההגרלהפליס דאנברMalibu Shoresקלואי ווקרתפקיד ראשי; 10 פרקים1997Roarקלייר2 פרקיםהרקיע השביעיקמילפרק: "Choices"When Innocence Is Lostאריקה פרנץ'סרט טלוויזיה של Lifetime1998–2002פליסיטיפליסיטי פורטרתפקיד ראשי (4 עונות); 84 פרקים1999CinderElmoהנסיכה הקסומהסרט טלוויזיה של FOX2005אל המערבנעמי וילרפרק: "Manifest Destiny"הקסם בימים רגיליםאוליביה "ליווי" דאןסרט טלוויזיה של CBS2007סקראבסמלודי אוהרה2 פרקים2010–2011Running Wildeאיימי קדוביקתפקיד ראשי; 13 פרקים2013משפחה בהפרעהאלמנהפרק: "Señoritis"2013–2018האמריקאיםאליזבת ג׳נינגס (אנ')תפקיד ראשי (6 עונות); 75 פרקים2023–הווההדיפלומטיתקייט ויילרתפקיד ראשי; 3 עונות; 22 פרקים2023אקסטרפולציות (אנ')אוליביה דרופרק: "2059 Part II: Nightbirds"

 פרסים ומועמדויות 
+שנהמסגרתקטגוריהעבודה מועמדתתוצאהסימוכין1993פרסי האומנים הצעירים שחקנים צעירים מצטיינים בסדרת נוערמועדון מיקי מאוסהשחקנית הצעירה הטובה ביותר המככבת בסרט קולנועמותק, הילד התנפח1999פרס גלובוס הזהבפרס גלובוס הזהב לשחקנית הטובה ביותר בסדרת דרמהפליסיטיפרסי בחירת הנוערפריצת השנההשחקנית הטובה ביותר בסדרת דרמה2000פרסי בחירת הנוער2001פרסי בחירת הנוער2002פרסי בחירת הנוער2005פרס סטלייטפרס סטלייט לשחקנית הטובה ביותר במיני-סדרה או סרט טלוויזיה (אנ')הקסם בימים רגילים2006פרסי בחירת הנוערהשחקנית הטובה ביותר בסרט דרמה/ אקשןמשימה בלתי אפשרית 32008פרסי בחירת הנוערהשחקנית הטובה ביותר בסרט דרמהריקוד לאור ירח2013פרסי בחירת מבקרי הטלוויזיההשחקנית הטובה ביותר בסדרת דרמההאמריקאיםפרסי רשת תדמית נשים שחקנית מצטיינת בסדרת דרמה2014פרס סטלייטהשחקנית הטובה ביותר בסדרת דרמהפרס סאטורןהשחקנית הטובה ביותר בטלוויזיהפרסי בחירת מבקרי הטלוויזיההשחקנית הטובה ביותר בסדרת דרמה2015פרס סטלייטפרסי בחירת מבקרי הטלוויזיה2016פרס אמי לבידור בפריים טייםפרס אמי לבידור בפריים טיים לשחקנית ראשית בסדרת דרמהפרסי בחירת מבקרי הטלוויזיההשחקנית הטובה ביותר בסדרת דרמהפרסי TCAפרס TCA להישגים אישיים בדרמה 2017פרס גלובוס הזהבפרס גלובוס הזהב לשחקנית הטובה ביותר בסדרת דרמהפרס בחירת הקהלשחקנית הטלוויזיה בכבלים האהובה ביותרפרס אמי לבידור בפריים טייםפרס אמי לבידור בפריים טיים לשחקנית ראשית בסדרת דרמה2018פרסי TCAפרס TCA להישגים אישיים בדרמה פרס אמי לבידור בפריים טייםפרס אמי לבידור בפריים טיים לשחקנית ראשית בסדרת דרמה2019פרס סטלייטהשחקנית הטובה ביותר בסדרת דרמהפרסי בחירת מבקרי הטלוויזיהפרס גלובוס הזהבפרס גלובוס הזהב לשחקנית הטובה ביותר בסדרת דרמהפרס גילדת שחקני המסךפרס גילדת שחקני המסך על הופעה יוצאת דופן של אנסמבל בסדרת דרמה2023פרס אמיפרס אמי לבידור בפריים טיים לשחקנית ראשית בסדרת דרמההדיפלומטית2024פרס גלובוס הזהבהשחקנית הטובה ביותר בסדרת דרמהפרסי בחירת מבקרי הטלוויזיההשחקנית הטובה ביותר בסדרת דרמהפרס גילדת שחקני המסךההופעה הטובה ביותר של שחקנית בסדרת דרמה2025פרס גלובוס הזהבהשחקנית הטובה ביותר בסדרת דרמהפרס סטלייטהשחקנית הטובה ביותר בסדרת דרמהפרס אמי לבידור בפריים טייםהשחקנית הראשית הטובה ביותר בסדרת דרמה2026פרס בחירת מבקרי הטלוויזיההשחקנית הטובה ביותר בסדרת דרמה

קישורים חיצוניים






הערות שוליים

קטגוריה:שחקניות קולנוע וטלוויזיה אמריקאיות
קטגוריה:שחקניות תיאטרון אמריקאיות
קטגוריה:זוכי פרס גלובוס הזהב: טלוויזיה: שחקנית ראשית בדרמה
קטגוריה:זוכי פרס גלובוס הזהב: טלוויזיה: שחקן ראשי בדרמה
קטגוריה:זוכי פרס בחירת הנוער
קטגוריה:אישים שהונצחו בשדרת הכוכבים של הוליווד: טלוויזיה
קטגוריה:אמריקאיות שנולדו ב-1976
קטגוריה:אמריקאים שנולדו ב-1976